Google Maps dunyo xaritasida YChL g‘oliblarining tug‘ilgan joylarini belgilab qo‘ydi

Google futbol muxlislari uchun qiziqarli qulaylik yaratdi. “Birthplaces of UEFA Champions League Winners” (YChL g‘oliblarining tug‘ilgan joylari – “Daryo” tarjimasi) so‘rovi orqali qidiruv tizimi Yevropa Chempionlar Ligasida g‘olib bo‘lgan futbolchilarning tug‘ilgan joylari belgilangan xaritaga o‘tadi, deb xabar bermoqda Eurosport.

 Ronaldu haqida ma’lumot
Skrinshot: Google Maps
Qora nuqtalar bilan belgilangan geotegga sichqoncha tugmasi bosilganda futbolchi haqida qisqacha ma’lumot chiqadi. Unda futbolchining ism-sharifi, ampluasi, YChLda g‘olib bo‘lgan yili va g‘oliblikka erishgan klubi haqida ma’lumot beriladi.

 Messi haqida ma’lumot
Skrinshot: Google Maps
Ma’lumot uchun, Yevropa Chempionlar Ligasida g‘olib bo‘lgan futbolchilardan hech qaysi biri Antarktidada tug‘ilmagan. Mazkur servis 1993-yildan buyon YChLda g‘olib bo‘lgan futbolchilar haqida ma’lumot beradi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.